Document ID: 31998D0242

31998D0242
L 096/45
SLUŽBENI LIST EUROPSKE UNIJE
20.03.1998.
ODLUKA KOMISIJE
od 20. ožujka 1998.
o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja cihalofop-butila, piraflufen-etila i azafenidina u Prilog I. Direktivi Vijeća 91/414/EEZ o stavljanju sredstava za zaštitu bilja na tržište
(Tekst značajan za EGP)
(98/242/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Direktivom Komisije 97/73/EZ (2), a posebno njezin članak 6. stavak 3.,
budući da Direktiva 91/414/EEZ (u daljnjem tekstu „Direktiva”) predviđa proširenje popisa aktivnih tvari odobrenih za korištenje u sredstvima za zaštitu bilja u Zajednici;
budući da su podnositelji zahtjeva dostavili nadležnim tijelima država članica dokumentaciju za tri aktivne tvari s ciljem uvrštenja aktivnih tvari u Prilog I. Direktivi;
budući da je 30. travnja 1997. Dow Elanco Italia Srl dostavio talijanskim nadležnim tijelima dokumentaciju za aktivnu tvar cihalofop-butil;
budući da je 16. lipnja 1997. Nihon Nohyaku Co. Ltd dostavio belgijskim nadležnim tijelima dokumentaciju za aktivnu tvar piraflufen-etil;
budući da je 25. lipnja 1997. du Pont de Nemours (France) SA dostavio španjolskim nadležnim tijelima dokumentaciju za aktivnu tvar azafenidin;
budući da su navedena nadležna tijela obavijestila Komisiju o prvim rezultatima razmatranja cjelovitosti dokumentacije u vezi s traženim podacima i informacijama predviđenima Prilogom II., te u pogledu barem jednog sredstva za zaštitu bilja koje sadrži predmetnu aktivnu tvar, zahtjeve iz Priloga III. Direktivi; budući da su naknadno dostavili dokumentaciju Komisiji i ostalim državama članicama sukladnu članku 6. stavku 2.;
budući da je dokumentacija za cihalofop-butil, piraflufen-etil i azafenidin upućena Stalnom odboru za biljno zdravstvo 16. prosinca 1997.;
budući da se u članku 6. stavku 3. Direktive traži potvrda na razini Zajednice da se sva dokumentacija može smatrati u načelu zadovoljavajućom u pogledu podataka i informacija predviđenih Prilogom II. te, u pogledu barem jednog sredstva za zaštitu bilja koje sadrži predmetnu aktivnu tvar, zahtjeve iz Priloga III. Direktivi;
budući da je takva potvrda potrebna kako bi se nastavilo detaljno razmatranje dokumentacije, kao i da bi se državama članicama otvorila mogućnost davanja privremenih odobrenja za sredstva za zaštitu bilja koja sadrže tu aktivnu tvar poštujući uvjete propisane člankom 8. stavkom 1. Direktive, a posebno uvjeta da se izvrši detaljna procjena aktivnih tvari i sredstava za zaštitu bilja u vezi sa zahtjevima Direktive;
budući da takva odluka ne dovodi u pitanje traženje daljnjih podataka ili informacija od podnositelja zahtjeva ako se tijekom detaljnog razmatranja pokaže da su takve informacije i podaci potrebni radi donošenja odluke;
budući da je između država članica i Komisije dogovoreno da će Italija nastaviti detaljno razmatranje dokumentacije za cihalofop-butil, da će Belgija nastaviti detaljno razmatranje dokumentacije za piraflufen-etil te da će Španjolska nastaviti detaljno razmatranje dokumentacije za azafenidin;
budući da će Italija, Belgija i Španjolska obavijestiti o zaključcima svojih razmatranja te će uz njih Komisiji dostaviti sve preporuke za uvrštenje ili neuvrštenje kao i sve uvjete koji se na to odnose što je prije moguće, a najkasnije u razdoblju od jedne godine; budući da će se po primitku tog izvješća detaljno razmatranje nastaviti ekspertizom svih država članica u okviru Stalnog odbora za biljno zdravstvo;
budući da su mjere predviđene ovom Odlukom u skladu s mišljenjem Stalnog odbora za biljno zdravstvo,
DONIJELA JE OVU ODLUKU:
Članak 1.
Sljedeća dokumentacija u načelu udovoljava zahtjevima za podacima i informacijama predviđenima Prilogom II. i, za barem jedno sredstvo za zaštitu bilja koje sadrži predmetnu aktivnu tvar, Prilogom III. Direktivi, uzimajući u obzir predložene uporabe:
1.
Dokumentacija koju je dostavio Dow Elanco Italia Srl Komisiji i državama članicama s ciljem uvrštenja cihalofop-butila kao aktivne tvari u Prilog I. Direktivi 91/414/EEZ, a koja je upućena Stalnom odboru za biljno zdravstvo 16. prosinca 1997.;
2.
Dokumentacija koju je dostavio Nihon Nohyaku Co. Ltd Komisiji i državama članicama s ciljem uvrštenja piraflufen-etila kao aktivne tvari u Prilog I. Direktivi 91/414/EEZ, a koja je upućena Stalnom odboru za biljno zdravstvo 16. prosinca 1997.;
3.
Dokumentacija koju je dostavio Du Pont de Nemours (France) SA Komisiji i državama članicama s ciljem uvrštenja azafenidina kao aktivne tvari u Prilog I. Direktivi 91/414/EEZ, a koja je upućena Stalnom odboru za biljno zdravstvo 16. prosinca 1997.
Članak 2.
Ova je Odluka upućena državama članicama.
Sastavljeno u Bruxellesu 20. ožujka 1998.

Labels: 12
20
3
6